recursal/SuperWikiNEXT-32B huggingface dataset:
**பத்மா திரையரங்கம் (Padma Theatre) இந்தியாவின்** தென்னிந்திய நகரமான கேரளாவின் கொச்சியில் உள்ளது. மகாத்மா காந்தி சாலையில் அமைந்துள்ள இத்திரையரங்கம் 1946 ஆம் ஆண்டில் திறக்கப்பட்டதாகும். கேரளாவின் பழமையான திரையரங்குகளில் ஒன்றான இது இன்னும் இயங்கி வருகிறது. கொச்சியில் செயல்படும் பழமையான திரையரங்கமான இது ஒரு முக்கிய கட்டிடமாகவும் கருதப்படுகிறது.

வரலாறு
------

பத்மா திரையரங்கம் 1946 ஆம் ஆண்டில் திறக்கப்பட்டது. செனாய் குடும்பத்தின் இரண்டாவது திரையரங்கமாக இத்திரையரங்கம் திகழ்கிறது. இதற்கு முன், இலட்சுமணன் செனாய், 1944 ஆம் ஆண்டில் இலட்சுமன் திரையரங்கை திறந்தார். திரையரங்கத்திற்கு இலக்மன் செனாயின் மனைவி பெயர் சூட்டப்பட்டது. கொச்சி அரச குடும்பத்திற்கு 20 சிறப்பு இருக்கைகள் ஒதுக்கப்பட்ட மாடியின் முன்பாகம் இருந்தது. பத்மா திரையரங்கம் 1971 ஆம் ஆண்டு புதுப்பிக்கப்பட்டது.. ஒலிகளை ஒளிமூலமாகக் கடத்தும் அமைவு கொண்ட நவீன படவீழ்த்தியுடன் திரையரங்கம் குளிரூட்டப்பட்டது.. புதுப்பிக்கப்பட்ட திரையரங்கை நடிகர் கமலகாசன் திறந்து வைத்தார்.

மேலும் பார்க்கவும்
------------------

* ஸ்ரீதர் தியேட்டர்

மேற்கோள்கள்
-----------

1. ↑  "സിനിമാലോകത്തെ ഷേണായിമാർ" (in en). 2021-01-30. .
2. ↑  "Kochi's Favourite Padma Theatre is Back with a Bang!" (in en). .
3. ↑  V. K, Rajendran (1994). "ഷേണായ്മാർ 50 പിന്നിടുമ്പോൾ". *Malayala Manorama*: pp. 8,9.
**தே. அகஸ்டின் ஜெபக்குமார்** (ஆகஸ்ட் 20, 1947) (சாயர்புரம், தமிழ்நாடு) ஜெம்ஸ் நிறுவனத்தின் அமைப்பாளரும், இந்தியாவின் முன்னனி கிறிஸ்தவ மறைபரப்புனருமாவார். இவர் தமிழ்நாட்டில் மட்டும் அல்லாமல், இந்தியாவிலும், உலகம் முழுவதும் சுற்றுப் பயணம் செய்து கிறிஸ்தவ மதபிரசாரம் செய்தவர் ஆவார்.

இளமைப்பருவம்
------------

தேவபிச்சை, ஜாய் பிளாரினாள் தம்பதிகளுக்கு ஒரே ஆண் மகனாக தென் தமிழகத்தின் திருநெல்வேலி மாவட்டத்தில் அகஸ்டின் ஜெபக்குமார் பிறந்தார். இவரது தந்தை ஒரு ராணுவ வீரராக இருந்து தபால் துறையில் பணியாற்றியவர் ஆவர். இவரது தாய் ஜாய் அவர்கள் ஆசிரியையாக பணியாற்றினார்.

இயேசுவை ஏற்றல்
--------------

இவர் பெற்றோரின் வளர்ப்பினாலும் கண்டிப்பினாலும் கிறிஸ்தவராய் இருந்த போதிலும், கிறிஸ்தவ சபைகளின் ஜெபக்கூட்டங்களிலும் ஆலயங்களிலும் கலந்து கொண்டவராய் இருப்பினும், வாலிபராயிருந்த போது உள்ளத்தில் ஒரு வெறுமையே நிறைந்து காணப்பட்டது. தனது 21வது வயதில், தனது அறையில் சமாதானம் இல்லாத நிலையில் முழங்காற்படியிட்டு இயேசுவை வணங்கத் தொடங்கினார். அந்த நாளிலே இயேசுவின் சிலுவையில் அறையப்பட்ட காட்சியைக் கண்டு இயேசுவிற்கு தனது வாழ்க்கையை முழுமையாக ஒப்புக் கொடுத்தார்.

கிறஸ்தவ இறைப்பணியில்
--------------------

**ஆங்கில இலத்திரனியல் கோ** (**ENGLISH ELECTRIC CO** ) என்ற நிறுவனத்தில் வேலை செய்து கொண்டிருந்த இவர் தனது வேலையை நிறுத்தி விட்டு, **மிசனேரிகளின் கல்லறை** என்று அழைக்கப்படும் பீகார் மாநிலத்திற்கு சென்று தனது இறைவனின் அழைப்பிற்கு ஒப்புக்கொடுத்து அக்டோபர் 19ம் நாள் 1972ம் ஆண்டு முதல்  இறைபணியில் மட்டும் அல்லாமால் அங்குள்ள மக்களின் வாழ்க்கைத் தரத்தினை உயர்த்தும் வகையில் பல சமுதாயப் பணிகளையும் செய்து வருகின்றார்.

மேற்கோள்கள்
-----------

1. ↑  "அகஸ்டின் ஜெபக்குமார்". .
2. ↑  "History-GEMS". .

வெளி இணைப்புகள்
---------------

* பரணிடப்பட்டது 2012-05-10 at the வந்தவழி இயந்திரம்
* **நீ இல்லாவிடில்** - அகஸ்டின் ஜெபக்குமார் அவர்களின் வாழ்க்கை சரித புத்தகம்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Hypsipetes|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**ஓபி தங்க கொண்டைக்குருவி** (*Obi golden bulbul*)(*கைப்சிபெட்சு லூகாசி*) என்பது கொண்டைக்குருவி குடும்பமான பைக்னோனோடிடேயில் உள்ள பாசரின் பறவை சிற்றினமாகும். இது இந்தோனேசியாவில் ஓபியில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.

ஓபி தங்க கொண்டைக்குருவி முன்பு மற்ற ஐந்து கொண்டைக்குருவிகளுடன் தெளிவாகக் கருதப்பட்டது. இவை அனைத்தும் பிரிக்கப்படுவதற்கு முன்பு வடக்கு தங்க கொண்டைக்குருவி என்று அழைக்கப்பட்டன. இந்த கொண்டைக்குருவி 1831-ல் நிக்கோலசு விகோர்சால் அறிமுகப்படுத்தப்பட்ட *கைப்சிபெட்சு* பேரினத்தில் 24 மற்ற சிற்றினங்களுடன் வைக்கப்பட்டுள்ளது.

மேற்கோள்கள்
-----------

1. ↑  BirdLife International. (2017). "*Thapsinillas lucasi*". *IUCN Red List of Threatened Species* **2017**: e.T103841328A113109717. doi:10.2305/IUCN.UK.2017-1.RLTS.T103841328A113109717.en.. பார்த்த நாள்: 24 July 2023.
2. ↑  Collar, N.J.; Eaton, J.A.; Hutchinson, R.O. (2013). "Species limits in the Golden Bulbul *Alophoixus* (*Thapsinillas*) *affinis* complex". *Forktail* **29**: 19-24. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q83011774
* BirdLife: 103841328
* GBIF: 10720918
* IUCN: 103841328

 |
**சுய உதவிக் குழுக்கள்** பெண்களின் முன்னேற்றத்திற்காகவும், தனிநபர் வருமானம் பெருக்கும் நோக்கத்திலும், கிராம மட்டத்தில் 10-20 பெண்களுடன் ஏற்படுத்தப்பட்ட குழுக்களாகும். இந்தக் குழுக்களுக்கு சுழல்நிதி கடன்,பொருளாதார கடன், வங்கிக் கடன்கள் வழங்கப்படுகிறது.இவை பொதுவாக இந்தியாவில் காணப்பட்டாலும் ஏனைய நாடுகளில் குறிப்பாக தென் ஆசியாவிலும் தென் கிழக்காசியாவிலும் காணபப்டுகிறது.

தமிழ்நாடு
---------

இது தமிழ்நாடு மாநில அரசு பெண்கள் மேம்பாட்டுக் கழகம் செயல்படுத்தும் திட்டம் ஆகும். பெண்களை 12 முதல் 20 நபர் வரை கொண்ட குழுவாக அரசு சார நிறுவனங்கள் மற்றும் சமூக அமைப்புகள் மூலம் அமைத்து செயல்படுத்தப்படுகிறது. இத்திட்டம் முதன் முதலில் தர்மபுரி மாவட்டத்தில் 1989 ஆம் ஆண்டு துவக்கப்பட்டது. தற்போது தமிழ்நாட்டின் அனைத்து மாவட்டத்திலும் இத்திட்டம் செயல்படுகிறது. 31 .03 .2009 புள்ளி விவரப்படி 59 இலட்சம் மகளிர் இந்தத் திட்டத்தில் இணைந்துள்ளனர். இந்தத் திட்டத்தில் இணையாமல் உள்ள மகளிர் சுய உதவிக் குழுக்களும் உண்டு.

வெளி இணைப்புகள்
---------------

* சிறப்பாக பணியாற்றும் மகளிர் சுய உதவிக்குழுக்களுக்கு முதல்வர் பாராட்டு
[*தொடர்பிழந்த இணைப்பு*]
* மகளிர் சுய உதவிக் குழுக்களுக்கு வட்டி தள்ளுபடி

மேற்கோள்கள்
-----------
**குரு பிகாரி** என்றும் அழைக்கப்படும் **பிகாரி லால் யாதவ்** (*Bihari Lal Yadav*) (1857-1926), போச்புரி எழுத்தாளர், கவிஞர் மற்றும் பாடகர் ஆவார். இவர் நவீன பிரஹா நாட்டுப்புற இசையின் தோற்றுனர் என்றும் அறியப்படுகிறார். இதன் பழைய வகை *காரி பிர்ஹா* என்று அழைக்கப்படுகிறது.   இவர் ஒரு இசைக்கருவியைக் கண்டுபிடித்த பெருமைக்குரியவர், இது கர்தலின் மறுபதிப்பாக இருந்தது. இந்தக் கருவியை பிகாகாவில் அறிமுகப்படுத்தவும் செய்தார். இவர் பிரகாவை எழுதி அதை வாரணாசி போன்ற நகரங்களில் பிரபலப்படுத்தவும் செய்தார். மேலும் அதை தனது சீடர்களுக்கும் கற்பித்தார்.

வாழ்க்கை
--------

பிகாரி 1857 ஆம் ஆண்டு உத்தரபிரதேசத்தின் காசிப்பூர் மாவட்டத்தில் உள்ள அவுன்ரிஹார் நகருக்கு அருகிலுள்ள பாட்னா என்ற கிராமத்தில் போஜ்புரியா அகிர் குடும்பத்தில் பிறந்தார். இவர் பெற்றோருக்கு ஒரே மகன். இவரது பெற்றோர் சிறு வயதிலேயே இறந்துவிட்டார், மேலும் இவர் பதினான்கு வயதில் வேலை தேடி வாரணாசிக்குச் செல்ல வேண்டியிருந்தது. நிச்சி பாக் அருகே அகிரியானாவில் நிரந்தரமாக வசித்து வந்தார். வாரணாசி கோவில்களில் பிரகா இசைக்க ஆரம்பித்தார். அங்கு இவர் ஒரு கவிஞராகவும் பாடகராகவும் புகழ் பெற்றார், பின்னர் இவருக்கு *ராமன் யாதவ்*, *கணேச யாதவ்*, *பட்டு யாதவ்* மற்றும் *சர்ஜு ராஜ்பர்* ஆகிய நான்கு சீடர்களைப் பெற்றார்.

மேற்கோள்கள்
-----------

1. ↑   *Asian Music: Journal of the Society for Asian Music, Volumes 25-2*. Society for Asian Music. 1994. பக். 145.
2. ↑   *The Concise Garland Encyclopedia of World Music*. Routledge. 2013. பக். 1027.
3. ↑   *Culture and Power in Banaras: Community, Performance, and Environment, 1800-1980*. University of California. 1992. பக். 95–96. .
**பினோய்-பாதல்-தினேஷ் பாக்** (*Binoy-Badal-Dinesh Bagh,*) இந்தியாவில் மேற்கு வங்காள மாநிலத்தின் தலைநகரான கொல்கத்தாவின் மைய வணிகப் பகுதிகளில் ஒன்றாகும். இது கொல்கத்தாவின் முக்கியமான நிர்வாக, வணிக மற்றும் வருவாய்சார் பகுதியாகவுமுள்ளது. சுருக்கமாக "பி. பி. டி. பாக்" என அழைக்கப்படும் இப்பகுதி முன்னர் "குளச் சதுக்கம்" (*Tank Square*) என்றும் அதன் பின்னர் "டல்ஹவுசி சதுக்கம்" எனவும் அழைக்கப்பட்டு வந்தது. மேற்கு வங்காள அரசின் முக்கியக் கட்டிடங்களும் அலுவலகங்களும் இங்குள்ளன. எழுத்தர்களின் கட்டிடம், மேற்கு வங்கத் தலைமைச் செயலகம், ஆளுநர் வசிப்பிடம், சட்டப்பேரவைக் கட்டிடம் மற்றும் கொல்கத்தா உயர் நீதிமன்றம் ஆகியவை இங்கமைந்துள்ளன.

பெயர் காரணம்
------------

தியாக நினைவிடம்
இப்பகுதி பினாய் பாசு, பாதல் குப்தா, தினேஷ் குப்தா ஆகிய மூன்று இந்திய விடுதலைப் போராட்ட வீரர்களின் நினைவாக பெயரிடப்பட்டுள்ளது. இம்மூவரும் திசம்பர் 8, 1930 இல் அப்போதைய சிறைத்துறை தலைமை ஆய்வாளரான என். எஸ். சிம்ப்சனை டல்ஹவுசி சதுக்கத்திலிருந்த எழுத்தர்களின் கட்டிடத்தின் மேல்மாடத்தில் வைத்துக் கொலைசெய்தனர். 1847 முதல் 1856 வரை இந்தியத் தலைமை ஆளுநராக இருந்த டல்ஹவுசியின் பெயரால் இச்சதுக்கம் அழைக்கப்பட்டது. சில காலங்களில் இது 'தி கிரீன் பிஃபோர் தி போர்ட்", 'டேங்க் சதுக்கம்' எனவும் பெயர் கொண்டிருந்தது.

மேற்கோள்கள்
-----------

1. ↑  "1833 building that escaped demolition is now a goldmine of art". thehindu.com. 14 December 2020. .
2. ↑  "Benoy Badal Dinesh: The Story of Three Brave Boys Who Took The Battle to the British!". thebetterindia.com. 4 August 2018. .
3. ↑  Cotton, H.E.A. *Calcutta Old and New*, 1909/1980, p 268-9, General Printers and Publishers Pvt. Ltd.

வெளியிணைப்புகள்
---------------

விக்கிமீடியா பொதுவகத்தில்,  
 ***B. B. D. Bagh***   
என்பதின் ஊடகங்கள் உள்ளன. 

* விக்கிச்செலவில் செலவு வழிகாட்டி: Kolkata/Esplanade
**வசிட்டரும் அருந்ததியும்** (*Mizar and Alcor*) சப்தரிசி மண்டலத்தின் ஒரு பகுதியான விண்மீன் குழுவாகும். சப்தரிசி மண்டலம் வடக்கு வானில் இரவு நேரத்தில் மிக எளிதாக அடையாளம் காணக்கூடிய நட்சத்திரக் கூட்டங்களில் ஒன்று. அதன் ஒரு பகுதியான வசிட்டர் விண்மீண் குடும்பத்தில் நான்கு விண்மீன்களும் அருந்ததி விண்மீன் குடும்பத்தில் இரண்டு விண்மீன்களும் உள்ளன.

புராணக் கதை
-----------

புராதன காலத்தில் பூமியில் வாழ்ந்ததாக கூறப்படும் மிகச் சிறந்த பிரம்மரிசிகள் (முனிவர்கள்) ஏழு பேரும் (சப்த ஏழு) வானில் நட்சத்திரங்களாக ஒளி வீசுகிறார்கள். அந்த பிரம்மரிசிகள் கிரது, புலஹ, புலஸ்த்ய, அத்திரி, அங்கிரஸ், வசிட்டர், மரீசி என்பனவாகும். இந்த சப்தரிசி மண்டலத்தில் ஏழு நட்சத்திரத்தில் ஒரு நட்சத்திரத்திற்கு அருகில் எட்டாவதாக இன்னும் ஒரு நட்சத்திரம் உண்டு. அந்த இரண்டு நட்சத்திரங்கள் வசிட்டரும் அவர் மனைவி அருந்ததியும் என்றும் ஐதீகம் உண்டு. 
ஏனைய ஆறு ரிசிகள் சபலத்தால் ரம்பா, மேனகை, ஊர்வசி போன்ற வான தேவதைகளிடம் நிலை தடுமாறியிருந்தவர்கள். இவர்களின் மனைவிமார்களும் இந்திரனைப் பார்த்து தன்னிலை மறந்தவர்கள். ஆனால் வசிட்டரும், அருந்ததியும் விதிவிலக்கானவர்கள். எனவே அவர்கள் எப்போதும் இந்தே இருக்கிறார்கள். அவர்களைப் பார்த்து வாழ்க்கையில் இணைபிரியாது வாழவேண்டும் என்பதற்காய் திருமணங்களின் போது புதுமணத் தம்பதிகளுக்கு வானில் அருந்ததி பார்த்து ஆசி பெறும் விழுமிய நிகழ்வும் நடைபெறுகின்றது.

வானியல் சான்றுகள்
-----------------

வானியலில் வசிட்டர் நட்சத்திரம் மிஸார் எனவும், அருந்ததி அல்கோர் எனவும் அழைக்கப்படுகிறது. வசிட்டரும், அருந்ததியும் இரட்டை நட்சத்திரங்கள் அல்ல. ஆனால் ஒவ்வொன்றும் தனித்தனியே இரட்டை நட்சத்திரங்கள். அதிலும் மிஸார் என அழைக்கப்படும் வசிஷ்ட நட்சத்திரம் தான் வானியல் வரலாற்றில் முதலில் கண்டுபிடிக்கப்பட்ட இரட்டை நட்சத்திரம். 35,000 மில்லியன் மைல்கள் இடைவெளியில் மிஸார் ஏ, மிஸார் பி என்ற இரு நட்சத்திரங்களும் ஒன்றை ஒன்று சுற்றிக் கொள்கின்றன.

சப்தரிசி மண்டலத்தில் உள்ள ஏழு நட்சத்திரங்களும் வெறுபட்ட தன்மையுடையன. துபே, அல்கெய்ட், மிஸார் மேராக், ஃபெக்டா, மெக்ரஸ் வரிசையில் ஒன்றைவிட ஒன்று மங்கலானது. துபே சற்று செம்மஞ்சள் நிறம் கொண்ட 5000 பாகை செல்சியஸ் வெப்ப நிலை கொண்டதாகும். மற்றவை வெண்மை நிறமுடைய 18,000 பாகைக்கும் மேலான வெப்ப நிலை உள்ளவை. சப்தரிசி மண்டலத்தில் உள்ள ஒவ்வொரு நட்சத்திரமும் வெற்வேறான திசைகளில் அதிவேகமாகப் பயணம் செய்கின்றன.

சப்தரிசி மண்டலத்தின் முதல் இரண்டு நட்சத்திரங்களான துபே, மெராக்சையும் இணைக்கும் கற்பனைக்கோடு தற்போதுள்ள துருவ நட்சத்திரமான போலாரிஸ்க்கை காட்டுவதனால் இவற்றை *காட்டிகள்* என அழைக்கப்படுகின்றது. பூமியின் சுழற்சி அச்சு இதனை நோக்கித் தான் அமைந்துள்ளது. இதனால் மற்ற நட்சத்திரங்கள் பூமியின் நகர்வுக்கு ஏற்ப இடம் மாறினாலும் துருவ நட்சத்திரம் ஒரே இடத்தில் தான் இருக்கும்.

இவற்றையும் பார்க்கவும்
----------------------

* சைவத் திருமணச் சடங்கு
**தென்னிந்திய காட்டு மைனா** (அறிவியல் பெயர்: *Acridotheres fuscus mahrattensis*) என்பது காட்டு மைனாவின் துணையினம் ஆகும்.

விளக்கம்
--------

தென்னிந்திய காட்டு மைனா பறவையானது மைனா அளவில் சுமார் 23 செ.மீ. நீளத்தில் இருக்கும். இதன் அலகு ஆரஞ்சு மஞ்சள் நிறத்திலும், விழிப்படலம் நீலங் கலந்த வெண்மையாகவும், கால்கள் மஞ்சளாகவும் இருக்கும். இது தோற்றத்தில் சாதாரண மைனாவை ஒத்தது. இதற்கு சில மைனாக்களுக்கு இருப்பதுபோன்று கண்களைச் சுற்றித் தூவிகளற்ற மஞ்சள் பகுதி இல்லை. அலகடியிலும் நெற்றியின் முன் பகுதியிலும் சில கறுப்புத் தூவிகள் செங்குத்தாக நிற்கும். உடலின் பழுப்பு நிறம் சற்று சாம்பல் நிறம் தோய்ந்து காணப்படும்.

பரவலும் வாழிடமும்
-----------------

தென்னிந்திய காட்டு மைனா மேற்குத் தொடர்ச்சி மலை சார்ந்த பகுதிகளில் விளை நிலங்களைச் சார்ந்த காட்டுப் பகுதிகளிலும் ஊர்ப்புறங்களிலும் காணலாம். மலைகளில் சுமார் 1500 மீட்டர் உயரம் வரை காணப்படும்.

நடத்தை
------

இந்தக் காட்டு மைனா இணையாகவும் சிறு கூட்டமாகவும் கருந்தலை மைனா போன்றவற்றுடன் கலந்து திரியும். மேய்ச்சல் நிலத்தில் ஆடு மாடுகள் போன்ற பாலூட்டிகள் மீதும் அவற்றின் காலடியிலும் அமர்ந்திருந்து அவறின் அசைவினால் புற்களில் இருந்து எழும் பூச்சிகளைப் பிடித்து உண்ணும். சிறு பழங்களையும் ,மலர்த் தேனையும் உணவாக கொள்ளும். இதன் குரல் மைனாவைப் போன்று இருக்கும்.

இவை பெபுரவரி முதல் மே முடிய இனப்பெருக்கம் செய்கின்றன. மரங்கொத்தி, குக்குறுவான் போன்றவை மரங்களில் அமைத்த பழைய பொந்தில் குச்சி, புல், வேர் ஆகியன கொண்டு கூடு அமைத்து மூன்று அல்லது நான்கு முட்டைகளை இடும். இதன் முட்டைகள் பசுநீலமாக இருக்கும்.

மேற்கோள்கள்
-----------

1. 1 2 3 4   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 368.
2. ↑  Baker, E.C.S. (1926). *The Fauna of British India, including Ceylon and Burma. Birds. Volume III*. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27630638
* GBIF: 6092030
* iNaturalist: 629470
* ITIS: 917426

 |
**உய்குர் மக்கள்** (உய்குர் மொழி: ئۇيغۇر, சீன மொழி: 维吾尔, பின்யின்: Wéiwú'ěr) மத்திய ஆசியாவில் வசிக்கும் உய்குர் மொழியை பேசும் ஒரு மக்கள் இனம். இன்று இந்த மக்கள் பெரும்பான்மையாக சீனாவின் வடமேற்கில் உள்ள சிஞ்சியாங் மாகாணப் பகுதியில் வசிக்கின்றனர். பாகிஸ்தான், ஆஃப்கானிஸ்தான், ரஷ்யா, கசக்ஸ்தான் போன்ற நாடுகளிலும் சில உய்குர் மக்கள் வசிக்கின்றனர். உய்குர் மக்களால் தமது வாழும் இடம் *உய்குரிஸ்தான்* அல்லது கிழக்கு துருக்கிஸ்தான் என்று குறிப்பிட்டது. உலகில் கிட்டத்தட்ட 20 மில்லியன் உய்குர் மக்கள் வாழுகின்றனர்.

சீனாவின் வட மேற்குப் பகுதியில் இருக்கும் சிஞ்சியாங் மாகாணத்தில் வாழும் உய்குர் இஸ்லாமியர்களை தடுப்பு முகாம்களில் வைத்து, மூளைச்சலவை செய்து வருகிறது சீனா அரசு. மேலும் அம்முகாமில் உய்குரி இசுலாமியர்கள் சித்திரவதை செய்யப்படுவதாகவும், கட்டாயப்படுத்தி வேலை வாங்கப்படுவதாகவும், பாலியல் ரீதியாக துன்புறுத்தப்படுவதாகவும் குற்றச்சாட்டுகள் எழுந்துள்ளது. சீனாவின் இச்செயல்களை ஐரோப்பிய ஒன்றியம் , ஐக்கிய இராச்சியம், ஐக்கிய அமெரிக்கா, கனடா போன்ற நாடுகளின் ஒருங்கிணைந்த முயற்சியாக, சீன அதிகாரிகள் மீதான தடைகள் விதிக்கப்பட்டுள்ளன.

51 நாடுகள் எதிர்ப்பு
--------------------

சீன ஆட்சியாளர்கள் செய்யும் உய்குர் மக்கள் மீதான மனித உரிமைகளை எதிர்த்து ஐக்கிய நாடுகள் அவையின் பொதுக்குழு உள்ள மனித உரிமைகள் குழுவில் அக்டோபர் 2023ல் 51 நாடுகள் கையொப்பமிட்டு அறிக்கை அளித்துள்ளது.

மேற்கோள்கள்
-----------

1. ↑  http://www.uyghurcongress.org/En/AboutET.asp?mid=1107905016 Show China
2. ↑  CNN.com – Xinjiang: On the new frontier – Apr 21, 2005
3. ↑  சீன முகாம்களில் அடைக்கப்பட்டுள்ள 10 லட்சம் உய்குர் முஸ்லிம்கள்
4. ↑  சீன வீகர் முஸ்லிம்களுக்கு முகாம்களில் கொடுமை: சீனா மீது தடை விதித்த அமெரிக்கா, ஐரோப்பிய நாடுகள்
5. ↑  51 Countries Sign Joint Statement at UN Against China Over Anti-Uighur Excesses

வெளி இணைப்புகள்
---------------

* உய்கர் முஸ்லிம்கள் சித்ரவதை சீனா மீது ஐ.நா. குற்றச்சாட்டு
**சோமேஸ்வரர் கோயில்** என்பது தமிழ்நாட்டில் சேலம் மாவட்டம், நங்கவள்ளி என்னுமிடத்தில் உள்ள கோயிலாகும்.  இக்கோயில் சை வைணவ சமயங்களின் ஒற்றுமை சின்னம் என போற்றப்படுகிறது.‌ இக்கோயிலில் உள்ள லட்சுமி நரசிம்மரும் புகழ்பெறாறவராக உள்ளதால் *நங்கவள்ளி சோமேஸ்வரர் - லட்சுமி நரசிம்மர் கோயில்* எனவும் அழைக்கப்படுகிறது.

தல வரலாறு
---------

* இது 1000 ஆண்டுகள் பழைமை வாய்ந்த ஒரு சிவன் ஆலயம் ஆகும்.
* இங்கு லட்சுமி நரசிம்மர் சுயம்புவாக தோன்றியுள்ளார்.

தல புராணம்
----------

10 ஆம் நூற்றாண்டில் தொட்டி நங்கை என்ற பெண் சுமந்த சென்ற கூடையில் சாளக்கிராம கல் தென்பட்டதாகவும், அதனை தூக்கி எறிந்தாலும் மீண்டும் மீண்டும் அதே கல், கூடையில் இருந்ததைக் கண்டு பயந்து கூடையோடு குளத்தில் வீசிவிட்டதாகவும் கூறப்படுகிறது. 

பின்பு உடன்வந்த பெண்ணொருத்தி அந்த சாளக்கிராம கல் லட்சுமியின் வடிவம் என அருள்வந்து கூறியதால், அக்கல்லை தேடினர். புற்றுக்கருகே சாளக்கிராம கல் இருந்ததால் அங்கு குடிசை கட்டி வழிபட்டனர். விஜயநகர மன்னர்கள் இக்கோயிலை கற்றளியாக மாற்றி லட்சுமி நரசிம்மர் மற்றும் சிவபெருமானுக்கு சந்நிதி அமைத்தனர்.

சந்நிகள்
--------

* லட்சுமி நரசிம்மர்
* விநாயகர்
* முருகன் உடன் வள்ளி, தெய்வானை
* அனுமன்
* ஐயப்பன்
* தட்சணாமூர்த்தி
* சண்டிகேஸ்வரர்
* விஷ்ணு துர்க்கை
* பைரவர்
* சரஸ்வதி
* பிரம்மா
* 63 நாயன்மார்கள்
* நவக்கிரகங்கள்
* அஷ்டலட்சுமி சன்னதிகள்

வேண்டுதல்கள்
------------

தோல் நோய்களால் பாதிக்கப்பட்டோர், அம்மனுக்கு அருகிலுள்ள புற்று மண்ணை எடுத்து பூசினால் உடனே சரியாகிவிடும் என நம்புகின்றனர். தீராத நோய்கள், திருமணத்தடை, புத்திரபாக்கியம் என்று அனைத்திற்கும் பக்தர்கள் இங்கு வந்து வேண்டுதல் வைக்கின்றனர். வீடு, நிலம், வாகனம் வாங்கவும், புதிய தொழில் தொடங்கவும், துளசியை வைத்து ராமவாக்கு கேட்டு செல்வது பிரதானமாக உள்ளது. காரியங்கள் வெற்றி பெறும் நேரத்தில் விரும்பிய பொருட்களை நேர்த்திக்கடனாக கோயிலுக்கு வழங்கிச் செல்வது இன்றுவரை தொடர்ந்து வருகிறது.

முக்கிய பண்டிகைகள்
------------------

இங்கு தமிழ் புத்தாண்டு, ராம நவமி, வைகுண்ட ஏகாதசி திருவாதிரை, ஆடிப்பெருக்கு ஆடி அமாவாசை, ஆருத்ரா தரிசனம்,சிவராத்திரி, நவராத்திரி, ஆங்கிலப் புத்தாண்டு, பிரதோஷம்,வைகாசி விசாகம், தை அமாவாசை , விநாயகர் சதுர்த்தி, மாசி மகம், கார்த்திகை தீபம் போன்ற விழாக்கள் கொண்டாடப்படுகிறது.

திறந்திருக்கும் நேரம்
---------------------

இக்கோயில் தினமும் காலை 6 மணி முதல் பகல் 12 மணி வரையும், மாலை 4 மணி முதல் இரவு 8 மணி வரையும் திறந்திருக்கும்.

ஆதாரங்கள்
---------

1. ↑  "Tamilnadu District Temples | Madurai, Kanchipuram & Thiruvarur Temples". *64.27.74.26*.
2. ↑  "தோல்நோய் தீர்க்கும் நங்கவள்ளி சோமேஸ்வர லட்சுமி நரசிம்மர்". *www.dinakaran.com*.
3. ↑  "லட்சுமி நரசிம்மர்-சோமேஸ்வரர் கோவில் தேரோட்டம்". *www.dailythanthi.com*. 7 ஏப். 2023. `{{cite web}}`: Check date values in: `|date=` (help)

வெளி இணைப்புக்கள்
-----------------

* கோயில் பற்றி தினமலர் பக்கத்தில்
* கோயில் அமைவிடம்
**தானியங்கிகளின் மூன்று விதிகள்** (*Three Laws of Robotics*), வழக்கமாக ‘மூன்று விதிகள்’ அல்லது அசிமாவின் விதிகள்’ என்றும் அழைக்கப்படும்) என்பவை ஐசக் அசிமாவ் எனும் அறிவியல் புனைகதை ஆசிரியரால் உருவாக்கப்பட்டதாகும். இந்த விதிகள் அசிமாவின் 1942 ஆம் ஆண்டில் "ரன் அரெளண்ட்" எனும் சிறுகதையில் அறிமுகப்படுத்தப்பட்டாலும், அதற்கும் முன்னரே சில கதைகளில் மறைமுகமாக குறிப்பிடப்பட்டிருக்கிறது.

"தானியங்கி கையேடு, 56 வது பதிப்பு, கி.மு. 2058" எனும் புத்தகத்தில் குறிப்பிடப்பட்டுள்ள அம் மூன்று விதிகள் கீழ்வருமாறு:

* தானியங்கி மனிதர்களைக் காயப்படுத்தக் கூடாது. தானியங்கி இயங்காமல்/செயல்படாமல் இருப்பதால், மனிதர்கள் காயப்படுதலையும் அனுமதித்தல் கூடாது.

* தானியங்கி மனிதர்களுக்குக் கீழ்ப்படிந்து நடந்து கொள்ளவேண்டும். அதேசமயம் அக்கீழ்படிதல் முதல் விதிக்கு முரண் இல்லாதவாறும் இருக்க வேண்டும்.

* தானியங்கி தன்னுடைய சொந்த இருப்பின் பாதுகாப்பை உறுதி செய்து கொள்ள வேண்டும். அதாவது முதல் இரு விதிகளுக்கும் முரண் இல்லாதபடி ஒரு தானியங்கி தன்னுடைய சொந்த இருப்பை பாதுகாத்துக் கொள்ளலாம்.

மேற்கோள்கள்
-----------

1. ↑  Asimov, Isaac (1950). *I, Robot*.
மெழுகுவத்திகள் வழமையாக ஆங்கில பிறந்தநாள் வாழ்த்துகளில் இடம்பெறுகின்றன
**பிறந்தநாள்** ஒருவரின் பிறந்த தேதியை கொண்டாடும் நாள் அல்லது ஆண்டுவிழா ஆகும். பல பண்பாடுகளிலும் பிறந்தநாட்கள் பரிசு, விருந்து அல்லது சமயச்சடங்குகளுடன் கொண்டாடப்படுகின்றன. பல சமயத்தினரும் தங்களது சமய நிறுவனர் அல்லது கடவுள்களின் பிறந்த நாட்களை கொண்டாடுகின்றனர். உலகெங்கும் கிறிஸ்தவர்கள் மட்டுமின்றி ஏனையவரும் கொண்டாடும் ஓர் முதன்மையான பிறந்தநாள் விழாவாக கிறிஸ்துமஸ் உள்ளது. இருப்பினும் கிறித்தவர்களில் ஒருபிரிவினராகிய ஜெஹோவாவின் சாட்சிகள் கிறித்துவின் பிறந்தநாளைக் கொண்டாடுவதை எதிர்க்கின்றனர் .

இந்தியா
-------

இந்து சமயத்தில் ஒருவரின் பிறந்த நாள் அவர் சார்ந்த பிரிவினர் பின்பற்றும் சந்திர நாட்காட்டி அல்லது சூரிய நாட்காட்டியைப் பொறுத்து அதே மாதத்தில் வரும் திதி அல்லது நட்சத்திரம் (ஜென்ம நட்சத்திரம்) அன்று கொண்டாடப்படுகிறது. அன்றையநாளில் சிறப்பு பூசை நடத்தப்படுகிறது. ஒருவரின் முதல் பிறந்தநாள் உறவினர்களுடன் சிறப்பான சடங்காக விளங்குகிறது. நீண்ட ஆயுளுக்காக சிறப்பு வேள்வி நடத்துவதும் உண்டு. இதேபோன்று ஒருவரின் அறுபதாவது பிறந்தநாள் (சஷ்டியப்த பூர்த்தி), எழுவதாவது பிறந்தநாள் (பீஷ்ம சாந்தி) மற்றும் எண்பதாவது பிறந்த நாள் (சதாபிசேகம்) சிறப்பாகக் கொண்டாடப்படுவதுண்டு. அறுபதாவது பிறந்தநாளன்று மனைவிக்கு மறுதாலி அணிவிப்பதால் சில நேரங்களில் இது அறுபதாம் கல்யாணம் எனவும் அழைக்கப்படுகிறது. எண்பதாவது பிறந்தநாளுக்கு அண்மித்து ஒருவர் ஆயிரம் பிறைகள் காணும் வாய்ப்புள்ளதால் இவர்கள் ஆயிரம் பிறை கண்டோர் எனவும் அழைக்கப்படுகின்றனர்.

ஒரு குழந்தையின் பிறந்தநாள் கொண்டாட்டம்
இன்றைய தலைமுறையில் இந்து சமயத்தினரும் கிரெகொரியின் நாட்காட்டியின்படியான தங்கள் பிறந்த தேதியிலேயே பிறந்த நாளைக் கொண்டாடுகின்றனர். மேற்கத்தியப் பண்பாட்டின்படி பிறந்தநாள் கேக் வெட்டி மெழுகுவர்த்திகளை அணைத்து விருந்துடன் கொண்டாடுகின்றனர்.

இந்தியாவில் ஒவ்வொரு சமயத்தினரும் தங்கள் நிறுவனர் அல்லது தெய்வங்களின் பிறந்தநாட்களைக் கொண்டாடுவதுடன் சமூக/அரசியல் தலைவர்களின் பிறந்த நாட்களையும் உற்சாகத்துடன் கொண்டாடுகின்றனர்.

மேற்கோள்கள்
-----------

1. ↑  The Watchtower states, in the Reasoning book: "Do Bible references to birthday celebrations put them in a favourable light? The Bible makes only two references to such celebrations...Jehovah's Witnesses take note that God's Word reports unfavourably about birthday celebrations and to shun these." (Reasoning from the Scriptures, pp. 68–69).

மேலும் படிக்க
-------------

* Curtis Regan, Dian (March 1991). *The Class With the Summer Birthdays*. Henry Holth & Co. பன்னாட்டுத் தரப்புத்தக எண்:978-0805016574. .
**சாய் பிரதாப் அன்னய்யகாரி** (Sai Prathap Annayyagari) இந்தியாவின் ஆந்திரப் பிரதேசத்தைச் சேர்ந்த ஓர் அரசியல்வாதியாவார். 1944 ஆம் ஆண்டு செப்டம்பர் மாதம் 20 ஆம் தேதியன்று இவர் பிறந்தார். 1989 ஆம் ஆண்டு முதல் 1999 ஆம் ஆண்டு வரையிலும், மீண்டும் 2004 ஆம் ஆண்டு முதல் 2014 ஆம் ஆண்டு வரையிலும் இராசம்பேட்டை மக்களவையை பிரதிநிதித்துவப்படுத்தினார். இவரது கடைசி ஆட்சிக் காலத்தில், இரண்டாவது மன்மோகன் சிங் அமைச்சரவையில் கிட்டத்தட்ட இரண்டு ஆண்டுகள் எஃகுத் துறை அமைச்சராகவும், ஆறு மாதங்கள் கனரகத் தொழில்கள் மற்றும் பொதுத் தொழில்துறை அமைச்சராகவும் பணியாற்றினார். 

தெலுங்கானா இயக்கத்தை இவர் எதிர்த்தார், மேலும் புதிய மாநிலத்தை உருவாக்க அரசாங்கம் ஒப்புதல் அளித்த காரணத்தால் அக்டோபர் 2013 ஆம் ஆண்டு அக்டோபர் மாதத்தில் தனது நாடாளுமன்ற உறுப்பினர் பதவியை விட்டு விலகினார். எனினும் பிறர் வற்புறுத்தலின் பேரில் பதவி விலகல் நிராகரிக்கப்பட்டது. 

2016 ஆம் ஆண்டு மார்ச்சு மாதத்தில் தெலுங்கு தேசம் கட்சியில் சேரும் வரை, இவரது அரசியல் வாழ்க்கை முழுவதும் இந்திய தேசிய காங்கிரசு கட்சியில் உறுப்பினராக இருந்தார்  இருப்பினும், கட்சியை விட்டு விலகி 2019 ஆம் ஆண்டு மே மாதத்தில் காங்கிரசு கட்சியில் மீண்டும் சேர்ந்தார்

மேற்கோள்கள்
-----------

1. ↑  "Members Bioprofile: Annayyagari, Shri Sai Prathap". Lok Sabha. .
2. ↑  Kalavalapalli, Yogendra (2013-10-18). "Lok Sabha speaker Meira Kumar rejects resignations of 13 Andhra MPs" (in en). .
3. ↑  Rajeev, M. (2016-03-25). "Sai Pratap joins TDP". .
4. ↑  "Unable to 'fit' in any other party, former Union minister Pratap to return to Congress". 15 May 2019. .
**உடையாப்பட்டி கோவிந்தராஜ பெருமாள் கோயில்** என்பது தமிழ்நாட்டில் சேலம் மாவட்டம், உடையாப்பட்டி என்னும் ஊரில் அமைந்துள்ள ஒரு பெருமாள் கோயில் ஆகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் கோவிந்தராஜ பெருமாள், ஸ்ரீதேவி, பூதேவி சன்னதிகளும், ஆஞ்சநேயர் உபசன்னதியும் உள்ளன. இங்குக் கோயில் தேர் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி இரண்டு காலப் பூசைகள் நடக்கின்றன. புரட்டாசி மாதம் 4 சனிக்கிழமை, 4 நாட்கள் முக்கிய திருவிழாவாக நடைபெறுகிறது. வைகுண்ட ஏகாதசி மாதம் வைகுண்ட ஏகாதசி, 1 நாள் திருவிழாவாக நடைபெறுகிறது. புரட்டாசி மாதம் தேரோட்டம், 2 நாள் தேரோட்டம் நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
Airport in இங்கியோன், தென் கொரியாவார்ப்புரு:SHORTDESC:Airport in இங்கியோன், தென் கொரியா
இங்கியோன் பன்னாட்டு வானூர்தி நிலையத்தில் ஏசியானா எயர்லைன்ஸ் போயிங் 767-300 
**இங்கியோன் பன்னாட்டு வானூர்தி நிலையம்**  (I*ncheon International Airport*, IIA) (ஐஏடிஏ: **ICN**, ஐசிஏஓ: **RKSI**) (கொரிய மொழி: 인천국제공항) தென் கொரியாவின் மிகப்பெரும் வானூர்தி நிலையமும் தலைநகரப் பகுதியான சியோலின் முதன்மை வானூர்தி நிலையமும் ஆகும். 2005ஆம் ஆண்டிலிருந்து 2012 வரை ஏழு ஆண்டுகளாகத் தொடர்ந்து உலகளவில் மிகச் சிறந்த நிலையமாக வானூர்தி நிலையங்களின் பன்னாட்டுக் குழுவால் தரப்படுத்தப்பட்டுள்ளது. மேலும் உலகின் புகழ்பெற்ற வான்போக்குவரத்து ஆய்வு நிறுவனமான இசுக்கைடிராக்சு நிறுவனம் வழங்கும் ஐந்து நட்சத்திர தரத்தை எட்டிய உலகின் மூன்று பன்னாட்டு வானூர்தி நிலையங்களில் ஒன்றாகவும் விளங்குகிறது. இந்த வானூர்தி நிலையத்தில் குழிப்பந்தாட்டம்|குழிப் பந்தாட்ட மைதானம்]], குளியல் நீருற்றுக்கள், தனிப்பட்ட உறங்கும் அறைகள், பனிச்சறுக்கு அரங்கம், சூதாட்டரங்கம், உள்ளரங்கப் பூங்காக்கள், கொரியப் பண்பாட்டு அருங்காட்சியகம் ஆகியன உள்ளன. வானூர்தி நிலையத் தரவுகளின்படி சராசரி உட்செல்லல் 19 நிமிடங்களும் (உலக சராசரி 60 நிமிடங்கள்) வெளியேற்றம் 12 நிமிடங்களும் (உலக சராசரி 45 நிமிடங்கள்) எடுப்பதாக கோரப்படுகிறது. இது உலகளவில் சுங்கச்சோதனைகளுக்கான சாதனையாகவும் கருதப்படுகிறது. இங்குள்ள சுங்கமில்லா அங்காடி மையம் தொடர்ந்து மூன்றாண்டுகளாக உலகில் மிகச் சிறந்ததாக பிசினஸ் டிராவெல்லர் மதிப்பிடுகிறது. Incheon International Airport also claims that it has only a 0.0001% baggage mishandling rate.

சியோல் நகரத்தின் மேற்கே 48 km (30 mi) தொலைவில் அமைந்துள்ள இந்த வானூர்தி நிலையம் ஏசியானா எயர்லைன்ஸ், கொரியன் ஏர், ஜேஜு ஏர், போலார் ஏர் கார்கோ போன்ற வான் போக்குவரத்து நிறுவனங்களின் முனைய நடுவமாக விளங்குகிறது. இது ஆசியாவின் எட்டாவது பயணிகள் போக்குவரத்து மிகுந்த நிலையமாகவும் சரக்குப் போக்குவரத்தில் உலகின் நான்காவது நிலையமாகவும் உள்ளது. 2011இல் 35,062,376 பயணிகள் இந்நிலையத்தைப் பயன்படுத்தி உள்ளனர்.

மேற்சான்றுகள்
-------------

1. 1 2
2. ↑  "Airport Service Excellence Awards". *ACI website*. Februar 27, 2008.. பார்த்த நாள்: 24 September 2008.
3. ↑  "Skytrax".. பார்த்த நாள்: 29 April 2013.
4. ↑
5. ↑  "25 Reasons Incheon International Airport is the Best Airport in the World". Seulistic. 12 July 2012.. பார்த்த நாள்: 29 April 2013.
6. ↑  "ACI releases World Airport Traffic Report 2010" (PDF). 1 August 2011.. பார்த்த நாள்: 29 April 2013.

வெளி இணைப்புகள்
---------------

விக்கிமீடியா பொதுவகத்தில்,  
 ***Incheon International Airport***   
என்பதின் ஊடகங்கள் உள்ளன. 

* Incheon International Airport Official Site
* Incheon International Airport Foreign Carrier Cargo Terminal பரணிடப்பட்டது 2008-12-09 at the வந்தவழி இயந்திரம்
* Official Site of Korea Tourism Org.: Incheon பரணிடப்பட்டது 2018-06-25 at the வந்தவழி இயந்திரம்
* Korea City Air Terminal பரணிடப்பட்டது 2008-11-08 at the வந்தவழி இயந்திரம்
* Korea Airport Service
* உலக ஏரோ தரவுத்தளத்தில் RKSI குறித்த வானூர்திநிலையத் தரவுகள். தரவுகள் நடப்பு நிலவரம் அக்டோபர் 2006.
* Incheon Airport Bus Guide & Map
* New Airport Highway Co. Incheon International Airport Expressway பரணிடப்பட்டது 2008-11-08 at the வந்தவழி இயந்திரம்
* Incheon International Airport Railroad (A'REX) பரணிடப்பட்டது 2009-12-31 at the வந்தவழி இயந்திரம்
சில்வனஸ் கிரிஸ்வோல்டு மார்லி (ஜூன் 7, 1883 - செப்டம்பர் 2, 1948) ஒரு அமெரிக்க தொல்பொருள் ஆராய்ச்சியாளர், கல்வெட்டு ஆய்வாளர் ஆவார். இவர் முந்தைய 20 ஆம் நூற்றாண்டின் முந்தைய கொலம்பிய மாயா நாகரிகத்தைப் பற்றிய ஆராய்ச்சிக்கு குறிப்பிடத்தக்க வகையில் தனது பங்களிப்பை ஆற்றியுள்ளார். மார்லி, கார்னிகி அமைப்பின் சார்பாக, மாயா பகுதியில் விரிவான அகழ்வாராய்ச்சி செய்தார். மேலும் மாயா பகுதியில் உள்ள புனித எழுத்துமுறை பற்றிய ஆய்வுக் கட்டுரைகளை தொகுத்து வெளியிட்டார். மாயாவை பற்றிய பிரபலமான செய்திகளை மக்களுக்காக எழுதினார்.

இவர் காலத்தில் வாழ்ந்தவர்களுக்கு,மார்லி மத்திய அமெரிக்காவின் முன்னணி தொல்பொருள் ஆராய்ச்சியாளராக விளங்கினார். சமீபத்தில் அவருடைய கோட்பாடுகளும், படைப்புகளும் பல மாற்றங்களுக்கு உட்பட்டிருந்தாலும், அவருடைய படைப்பான நாள்காட்டி எழுத்துப் பொறிப்பு இப்பொழுதும் மேற்கோள் காட்டப்படுகின்றன. கார்கினி அமைப்பால் இவர் பல்வேறு திட்டங்களுக்கு இயக்குநராக நியமிக்கப்பட்ட போது,இவர் மேற்பார்வையில் வேலை செய்த மற்றும் இவரால் ஊக்குவிக்கப்பட்ட பலபேர் பின்னாளில் புகழ்பெற்று திகழ்ந்தனர்.மாயா பகுதியைப்பற்றிய அவருடைய ஈடுபாடும்,ஆர்வமும்,அவருடைய ஆராய்ச்சிக்கு ஊக்க ஆதரவைப் பெற்றுத் தந்தது.மார்லி,முதல் உலகப்போரின்போது அமெரிக்காவிற்காக இறந்தபின்னரே வெளிச்சத்திற்கு வந்தது.மர்லியின்,மெக்ஸிகோ மற்றும் மத்தியாஅமெரிக்காவில் நடத்தப்பெற்ற அகழ்வாராய்ச்சி,ஜெர்மன் நாட்டின் நடவடிக்கைகள் மற்றும் அமெரிக்காவிற்கு எதிரான நடவடிக்கைகளைப் பற்றி துப்பறிய அமொிக்காவின் கப்பற்படை புலனாய்வுத் துறைக்கு உதவியாக இருக்கிறது.
**பஞ்சகர்லா ரமேஷ் பாபு** (*Panchakarla Ramesh Babu*) ஜனசேனா கட்சியைச் சேர்ந்த இந்திய அரசியல்வாதி ஆவார்.  இவர் எலமஞ்சிலி தொகுதியிலிருந்து ஆந்திரப் பிரதேச சட்டப் பேரவையின் தேர்தெடுக்கப்பட்ட முன்னாள் உறுப்பினர் ஆவார். 2023 ஜூலையில் ஜனசேனா கட்சியில் சேர்ந்தார். முதலில் பிரஜா ராஜ்யம் கட்சியில் பெண்டுருத்தி தொகுதியிலிருந்து உறுப்பினராகத் தேர்ந்தெடுக்கப்பட்டார். பின்னர் இந்திய தேசிய காங்கிரசில் கட்சியை இணைத்துக் கொண்டார். 2009 இல், தெலுங்கு தேசம் கட்சியில்  சேர்ந்தார். அதைத் தொடர்ந்து 2021 இல் ஒய்.எஸ்.ஆர். காங்கிரஸ் கட்சியிலும், இறுதியாக 2023 இல், ஜனசேனா கட்சியிலும்    சேர்ந்தார்.

மேற்கோள்கள்
-----------

1. ↑  "Former YSRC Kapu Leader To Join Jana Sena" (in en-IN). 17 July 2023. .
2. ↑  India, The Hans (22 May 2017). "TDP leaders sore over party election process" (in en). .
3. ↑  "వైఎస్సార్‌సీపీలో చేరిన టీడీపీ మాజీ ఎమ్మెల్యే" (in te). 28 August 2020. .
4. ↑  "Panchakarla Ramesh Babu (TDP): Constituency- ELAMANCHILI (VISHAKHAPATNAM) – Affidavit Information of Candidate". .
5. ↑  "MP flays padayatra" (in en-IN). 22 July 2017. .
| *சிறுநீரகத்தி* |
| --- |
|  |
| சிறுநீரகத்தின் அடிப்படை அலகான சிறுநீரகத்தியின் வரைபடம் 1. கலன்கோளம், 2. வெளியேறும் நுண்தமனி, 3. போமனினுறை, 4. அண்மைச் சுருள் நுண்குழல், 5. மேற்பட்டைச் சேகரிக்கும் கான், 6. சேய்மைச் சுருள் நுண்குழல், 7. ஹென்லேயின் வளைவு, 8. பெலினியின் கான், 9. குழல்வெளி மயிர்க்குழாய்கள், 10. Arcuate vein, 11. Arcuate artery, 12. உட்செல்லும் நுண்தமனி, 13. கலன்கோள உபகரணம். |
|
|
| இலத்தீன் | *nephroneum* |
| கிரேயின் | *subject #253 1221* |
|
|
|
|
|
| முன்னோடி | Metanephric blastema (intermediate mesoderm) |
| ம.பா.தலைப்பு | *Nephrons* |
|

**சிறுநீரகத்தி** (Nephron) எனப்படுவது சிறுநீரகத்தின் அமைப்பிற்குரியதும், தொழிலுக்குரியதுமான அடிப்படை அலகாகும். இந்த சிறுநீரகத்தியே, குருதியை வடிகட்டுவதன் மூலமும், பின்னர் தேவையான பொருட்களை மீள உறிஞ்சி, தேவையற்றவற்றை கழிவாக அகற்றுவதன் மூலமும், உடலிலுள்ள நீரினதும், சோடியம் போன்ற கரையும் பதார்த்தங்களினதும் சமநிலையைப் பேணும் முக்கியமான தொழிலைச் செய்கின்றது. இந்த சிறுநீரகத்தியின் தொழில் உயிர் வாழ்க்கைக்கு இன்றியமையாததாக இருப்பதுடன், அகச்சுரப்பித் தொகுதியினால் கட்டுப்படுத்தப்படுவதுமாக இருக்கின்றது. சிறுநீர்த்தடுப்பி இயக்குநீர் (Antidiuretic hormone), அண்ணீரகச் சுரப்பி (அட்ரீனல்) வளரூக்கி ஆல்டோஸ்டிரோன் (aldosterone), இணைகேடய வளரூக்கி போன்றவைகளினால் கட்டுப்படுத்தப்படும் தொழிற்பாடு உடைய சிறுநீரகத்திகள் கழிவுகளை வடித்து வெளியேற்றுவதன் மூலம் உடலிலுள்ள நீரின் அளவு, சோடியம் போன்ற அயனிகளின் அளவு, வளர்சிதைமாற்ற இடைநிலைப் பொருட்கள், உற்பத்திப் பொருட்கள் ஆகியவற்றின் சமநிலையைப் பேணுகின்றது. இதன் மூலம் குருதியின் அளவு, குருதி அழுத்தம், குருதியின் காரகாடித்தன்மைச் சுட்டெண் (pH) என்பவற்றை ஒழுங்கமைக்கின்றது.

  

மனிதரில் ஒரு சாதாரண சிறுநீரகத்தில், 800,000 தொடக்கம் 1.5 மில்லியன்கள் வரையிலான சிறுநீரகத்திகள் உள்ளன.

உடற்கூற்றியல்
-------------

மேற்கோள்கள்
-----------

1. ↑  Maton, Anthea; Jean Hopkins, Charles William McLaughlin, Susan Johnson, Maryanna Quon Warner, David LaHart, Jill D. Wright (1993). *Human Biology and Health*. Englewood Cliffs, New Jersey, USA: Prentice Hall. பன்னாட்டுத் தரப்புத்தக எண்:0-13-981176-1. .
2. ↑  Guyton, Arthur C.; Hall, John E. (2006). *Textbook of Medical Physiology*. Philadelphia: Elsevier Saunders. பக். 310. பன்னாட்டுத் தரப்புத்தக எண்:0-7216-0240-1.
திருத்தந்தை இரண்டாம் அருள் சின்னப்பரின் மறைவுக்குப்பின் கொன்சாகா ஞானப்பிரகாசியார் ஆலயத்தில் அரைக்கம்பத்தில் பறக்கும் வத்திக்கான் நகரின் கொடி இடம்: ஆக்போர்டு, இங்கிலாந்து
அப்பல்லோ 11இல் கொண்டு செல்லப்பட்ட வத்திக்கான் நகரின் கொடி, நிலவிலிருந்து எடுக்கப்பட்ட சில கற்களோடு வத்திக்கான் அரும்காட்சியகத்தில் வைக்கப்பட்டுள்ளது
**வத்திக்கான் நகரின் தேசியக் கொடி** என்பது, சூன் 7, 1929 அன்று திருத்தந்தை பதினொன்றாம் பயஸால் கையொப்பம் இடப்பட்ட இலாதிரன் உடபடிக்கையின் படி ஒப்புக்கொள்ளப்பட்ட கொடியாகும். இது முன்னமே இருந்த திருத்தந்தை நாடுகளின் கொடியிலிருந்து வடிவமைக்கப்பட்டதாகும்.

கொடியின் சிறப்பு பண்புகள்
-------------------------

உலகிலேயே சதுரமாக இருக்கும் இரு தேசியக் கொடிகளுள் இதுவும் ஒன்று. மற்றொன்று சுவிட்சர்லாந்து நாட்டின் கொடியாகும்.

இக்கொடி சதுர வடிவுள்ளதாகும். அச்சதுரம் சமமாக பிரிக்கப்பட்டு, இடப்புறம் மஞ்சள் அல்லது தங்க நிறத்திலும். வலப்புறம் திருப்பீட சின்னம் நடுவில் உள்ள வெள்ளை நிறமும் கொண்டுள்ளது. திருப்பீடச் சின்னமானது பதினொன்றாம் பயஸால் பயன்படுத்தப்பட்ட மும்முடியையும், புனித பேதுருவின் சாவியும் இருக்கும். இது தங்கம் மற்றும் வெள்ளியாலான இரு சாவிகளாகும். விண்ணுலகிலும் (தங்கம்) மற்றும் மண்ணுலகிலும் (வெள்ளி) அனுமதிக்கவும், தடைசெய்யவும் திருத்தந்தைக்கு உள்ள அதிகாரத்தைக் இது குறிக்கும்.

திருத்தந்தை நாடுகளின் கொடிகள்
-----------------------------

* 1808க்கு முன் திருத்தந்தை நாடுகளின் கொடி1808க்கு முன் திருத்தந்தை நாடுகளின் கொடி
* 1808 முதல் 1870 வரை திருத்தந்தை நாடுகளின் கொடி.1808 முதல் 1870 வரை திருத்தந்தை நாடுகளின் கொடி.

மேற்கோள்கள்
-----------

1. 1 2  "Bandiera pontificia". Stato della cità del Vaticano.. பார்த்த நாள்: 2008-07-09. "Anticamente la bandiera dello Stato pontificio era giallorossa (o per meglio dire amaranto e rossa, colori derivati dai colori dello stemma della Santa Sede), i due colori tradizionali del Senato e del Popolo romano, che vennero tuttavia sostituiti con il bianco e il giallo nel 1808, allorché Pio VII"  (இத்தாலியம்)

வெளி இணைப்புகள்
---------------

* Vatican City at Flags of the World
* *Flag of Vatican City* by Rev. William M. Becker
**சித்ரனிபா சௌத்ரி** (Chitranibha Chowdhury 27 நவம்பர் 1913 - 9 நவம்பர் 1999) இருபதாம் நூற்றாண்டின் இந்தியக் கலைஞர், வங்காளக் கலைப் பள்ளியின் உறுப்பினர் மற்றும் வங்காளத்தின் முதல் பெண் ஓவியர்களில் ஒருவராவார். இயற்கை காட்சிகள், நிலைப்படம், அலங்காரக் கலை, சுவரோவியங்கள் மற்றும் உருவப்படங்கள் உட்பட ஆயிரத்துக்கும் மேற்பட்ட கலைப்படைப்புகளை இவர் உருவாக்கினார். நந்தலால் போசின் மாணவர் மற்றும் சாந்திநிகேதன் கோலபாபனின் முதல் பெண் ஓவிய ஆசிரியர் ஆவார்.

ஆரம்ப கால வாழ்க்கை
------------------

தற்போதைய மேற்கு வங்காளத்தின் முர்சிதாபாத் மாவட்டத்தில் உள்ள சியாகுஞ்சே என்ற இடத்தில் சரத்குமாரி தேவி மற்றும் மருத்துவர் பகபன் சந்திர போசு ஆகியோருக்கு மகளாகப் பிறந்தார். இவரது இளமைப் பருவத்தில், இவரது குடும்பம் கோமோவிற்கும் பின்னர் சந்த்பூருக்கும் இடம்பெயர்ந்தது. அங்கு, 1927 இல், பதினான்கு வயதில், நவகாளி மாவட்டம் உயர் படித்த மற்றும் பண்பட்ட ஜமீந்தார் குடும்பத்தைச் சேர்ந்த மோனோரஞ்சன் சௌத்ரி தனது இளைய சகோதரரான நிரஞ்சன் சவுத்ரியை மணக்க ஏற்பாடு செய்தார்.

சாந்திநிகேதனில் வாழ்க்கை
------------------------

 கலா பவனாவில் உள்ள *காலோ பாரி*
1928 ஆம் ஆண்டில், இவரது மாமியார் தனது கணவருடன் சாந்திநிகேதனில் உள்ள விஸ்வ பாரதி பல்கலைக்கழகத்திற்கு இவரை அனுப்பினார். பல்கலைக்கழகத்தின் நிறுவனரும் தலைவருமான இரவீந்திரநாத் தாகூர் பல்கலைக்கழகத்தின் நுண்கலை பீடமான கலா பவனாவில் ஓவியம் மற்றும் இசையைக் கற்க நந்தலால் போஸ் மற்றும் தினேந்திரநாத் தாகூர் ஆகியோரிடம் அனுப்பினார். இவர் இ*ரவீந்திரஸ்மிருதி* என்ற தலைப்பில் ஒரு நூலினை எழுதினார், இது ரவீந்திரநாத் தாகூர் தனது கலை வாழ்க்கை மற்றும் வாழ்க்கை முழுவதும் எவ்வாறு ஆதாரமாக இருந்தார் என்பது பற்றிய குறித்து இருந்தது. 

நந்தலால் போசின் மேற்பார்வையில் சித்ரானிபா சௌத்ரியின் கலைப் பயிற்சி ஐந்தாண்டுகள் தொடர்ந்தது. இந்த சமயத்தில் இராம்கிங்கர் பைஜ் மற்றும் பிறருடன் இணைந்து கலா பவனாவில் பிரபலமான *கலோ பாரி* (கருப்பு மாளிகை) கட்டுமானத்தில் பங்கேற்றார். சாந்திநிகேதனுக்கு வருபவர்களின் உருவப்படங்களை வரைவதற்கு இவர் சிறப்பு அனுமதி பெற்றார் - இதில் மகாத்மா காந்தி, ஹசாரி பிரசாத் த்விவேதி, சி. ராஜகோபாலாச்சாரி, பிதான் சந்திர ராய், கான் அப்துல் கஃபர் கான், நீல்ஸ் போர் மற்றும் சரோஜினி நாயுடு போன்ற இந்திய அரசியல் மற்றும் கலாச்சார வரலாற்றின் பல முக்கிய பிரமுகர்கள் அடங்குவர். இவரது படைப்புகள் கலை விமர்சகர்களால் பாராட்டப்பட்டார்.    *ஜெயஸ்ரீ* இதழில் அவரது படைப்புகளின் பகுதிகள் வெளியிடப்பட்டன. 1934 இல் கலா பவனாவில் தனது முறையான பயிற்சியை முடித்த பிறகு, ரவீந்திரநாத் தாகூரின் விருப்பப்படி 1935 இல் முதல் பெண் பேராசிரியராக ஆசிரியப் பணியில் சேர்ந்தார்.[]

1. ↑  Haq, Fayza. "The first woman painter of Bangladesh" (in en). .
2. 1 2  Ghosh, Chilka. "Kalabhavan Veteran: Chitranibha" (in en). .
3. ↑  Roy, Aparna Baliga (2015). *The Women Artist of Early 20th Century Bengal, their Spaces of Visibility, Contributions and the Indigenous Modernism* (PhD). Maharaja Sayajirao University of Baroda. p. 216-219. hdl:10603/133152.
4. 1 2  Chowdhury, Chitranibha. *Rabindrasmriti*.
5. ↑  Hussain, Nisara. *Kaliokalam*. .
6. ↑  *The Statesman*. 20 March 1976.
7. ↑  *Amrita Bazar Patrika*. 25 February 1982.
8. ↑  Roy, Aparna Baliga (2015). *The Women Artist of Early 20th Century Bengal, their Spaces of Visibility, Contributions and the Indigenous Modernism* (PhD). Maharaja Sayajirao University of Baroda. p. 216-219. hdl:10603/133152.

சான்றுகள்
---------
**கருங்கால் காணான்கோழி** (*Slaty-legged crake*) என்பது ரெயில் மற்றும் கிரேக் குடும்பத்தைச் சேர்ந்த நீர்பறவையான ஒரு காணான்கோழி ஆகும்.

பரவலும் வாழ்விடமும்
-------------------

இந்தியா, பாக்கித்தான், இலங்கையிலிருந்து பிலிப்பீன்சு மற்றும் இந்தோனேசியா வரை தெற்காசியா முழுவதும் நன்கு மரங்கள் நிறைந்த சதுப்பு நிலங்கள் மற்றும் ஈரமான பகுதிகள் இதன் இதன் இனப்பெருக்க வாழ்விடம் ஆகும். இப்பறவைகள் முக்கியமாக இவற்றின் வாழ்விட எல்லை முழுவதும் நிரந்தரமாக வசிப்பவையாக உள்ளன, என்றாலும் வடக்கிலிருந்து சில பறவைகள் குளிர்காலத்தில் மேலும் தெற்கு நோக்கி வலசை வருகின்றன.

விளக்கம்
--------

கருக்கால் காணான்கோழியானது காடைக்கும் கௌதாரிக்கும் இடைப்பட்ட அளவில் சுமார் 25 செ.மீ நீளம் உள்ளது. இதன் உடல் பக்கவாட்டில் தட்டையாக இருக்கும். இந்த உடல் அமைப்பு மரங்கீழ் வளர்வன வழியாக எளிதாகச் செல்ல வசதியாக உள்ளது. இது நீண்ட கால்விரல்களும் குறுகிய வாலும் கொண்டது. முதுகு வண்ணமயமான பழுப்பு நிறமும், தலை, கழுத்து, மார்பு, பக்கவாட்டு போன்றவை சாக்லைட் பழுப்புத்திலும், வயிறும் வாலடியும் தெளிவான வெள்ளையும் கறுப்புமான வளையங்கள் கொண்டதாக இருக்கும். தொண்டை வெண்மையாகவும், அலகின் அடிப்பகுதி பசுமையாகவும், முனை ஆழ்ந்த பழுப்பாகவும் இருக்கும். விழிபடலம் இரத்த சிவப்பாக இருக்கும். கால்கள் சிலேட் நிறத்தில் இருக்கும். பாலினங்களில் வேறுபாடு இல்லை. குஞ்சுகளின் தொப்பையும் தொண்டையும் வெள்ளையாக இருந்தாலும், மேலேயும் கீழேயும் அடர் பழுப்பு நிறத்தில் இருக்கும்.

நடத்தை
------

கருங்கால் காணான்கோழிகள் இரவு நேரத்திலேயே வெளிப்பட்டு இரை தேடும் பழக்கம் கொண்டவை. சிறுசந்தடி ஏற்பட்டாலும் புதர்களுக்குள் மறைந்துவிடும். இவை சேற்றில் அல்லது ஆழமற்ற நீரில் தங்கள் அலகுகளில் துழாவியபடி இருக்கும். மேலும் பார்வையில் படும் உணவையும் உண்ணுகின்றன. இவை நீர்த் தாவரங்களின் விதைகள், நத்தை, பூச்சிகளை உணவாக கொள்கின்றன. இவை தரையில் அல்லது சிறிய புதரில் உலர்வான இடத்தில் 4-8 முட்டைகளை இடுகின்றன. தென்னிந்தியாவில் கேரளத்தின் நிலம்பூரில் நடத்தப்பட்ட ஒரு ஆய்வில், இதன் அடைகாக்கும் காலம் சுமார் 20 நாட்கள் என்று தெரியவந்தது.

மேற்கோள்கள்
-----------

1. ↑  BirdLife International (2020). "*Rallina eurizonoides*". *IUCN Red List of Threatened Species* **2020**: e.T22692317A181757127. doi:10.2305/IUCN.UK.2020-3.RLTS.T22692317A181757127.en.. பார்த்த நாள்: 12 November 2021.
2. ↑  Murukesh M.D. Peroth Balakrishnan (2015). "On the breeding of the Slaty-legged Crake (Aves: Rallidae: Rallina eurizonoides) in Nilambur, Kerala, southern India". *Journal of Threatened Taxa* **7** (6): 7298–7301. doi:10.11609/jott.o4185.7298-301. .

விக்கிமீடியா பொதுவகத்தில்,  
 ***Rallina eurizonoides***   
என்பதின் ஊடகங்கள் உள்ளன. 

* *Birds of India* by Grimmett, Inskipp and Inskipp, ISBN 0-691-04910-6

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q679123
* விக்கியினங்கள்: Rallina eurizonoides
* ADW: Rallina\_eurizonoides
* Avibase: B056B57C921ED8B1
* BirdLife: 22692317
* BOLD: 113519
* ஈபேர்டு: sllcra1
* EoL: 45516092
* Euring: 4030
* பாசில்வொர்க்சு: 370632
* GBIF: 2474460
* iNaturalist: 266
* IRMNG: 11194078
* ITIS: 176311
* IUCN: 22692317
* என்.சி.பி.ஐ: 547197
* Xeno-canto: Rallina-eurizonoides

 |
அசாமின் பட்டியல் பழங்குடியினர் (Scheduled Tribes of Assam) 2001 ஆம் ஆண்டு மேற்கொக்ள்ளப்பட்ட மக்கள் தொகை கணக்கெடுப்பின்படி, அசாமின் மக்கள்தொகையில் 12.4 சதவீதம் பேர் பட்டியல் பழங்குடியினர் என அறியப்படுகிறது.  அசாம் ட்ரிப்யூன் என்ற ஆங்கில தினசரி 2009 ஆம் ஆண்டில் அசாமின் பழங்குடி சமூகங்கள் மொத்த மக்கள்தொகையில் 15.64 சதவிகிதம் என்றும் தெரிவித்துள்ளது. 

இந்திய அரசியலமைப்பு அசாமின் பழங்குடியினரை இரண்டு குழுக்களாக வகைப்படுத்துகிறது: மலைப்பகுதி பட்டியல் பழங்குடியினர் மற்றும் சமவெளிப்பகுதி பட்டியல் பழங்குடியினர்  என்பன இவ்விருவகை குழுக்களாகும். சமவெளிகளில் வாழும் மலைவாழ் பழங்குடியினரும், மலைகளில் அதிக எண்ணிக்கையில் வாழும் சமவெளிப் பழங்குடியினரும் அந்தந்த இடங்களில் அட்டவணைப்படுத்தப்பட்ட பழங்குடியினராக அங்கீகரிக்கப்படாததால், மக்கள்தொகைக் கணக்கெடுப்புத் தரவுகள் சரியான புள்ளிவிவரங்களைப் பிரதிபலிக்காமல் இருக்கலாம்.  அசாமிய மொழி கிட்டத்தட்ட அனைத்து பழங்குடியினராலும் ஓர் இணைப்புமொழியாகப் பயன்படுத்தப்படுகிறது.

குழுக்கள்
---------

முக்கிய பட்டியலிடப்பட்ட பழங்குடியினர் (சமவெளி) இனத்தில் போடோ,  தியோரி,  சோனோவால், மிசிங்,  மற்றும் அசோங்கு ஆகியவை அடங்கும்.  கர்பி மற்றும் திமாசா மக்கள் பட்டியல் பழங்குடியினர் (மலைகள்) இன தகுதியைப் பெற்றுள்ளனர்.

பழங்குடியினர் பட்டியல்
----------------------

### கர்பி ஆங்லாங் மற்றும் வடக்கு கச்சார் மலைகளின் தன்னாட்சி மாவட்டங்களில்

* சக்மா
* திமாசா, கச்சாரி
* காரோ
* அசோங்கு
* இமார்
* காசி, செயந்தியா, சின்டெங், ப்னார், போர், போய், லிங்கங்காம்
* லக்கர்
* மனிதன் (தை பேசும்)
* கர்பி
* பாவி
* சிந்தெங்
* லாலுங்
* எந்த மிசோ (உலுசாய்) பழங்குடியினர்
* எந்த நாகா பழங்குடியினர்
* எந்த குக்கி பழங்குடியினர்

### அசாம் மாநிலத்தில் கர்பி ஆங்லாங் மற்றும் வடக்கு கச்சார் மலைகளைத் தவிர்த்து

* கச்சாரில் உள்ள பார்மன்சு
* போரோ, போரோகாச்சாரி
* தியோரி
* ஓசாய்
* கச்சாரி, சோன்வால்
* லாலுங்
* மெக்
* மிரி
* ரபா
* திமாசா
* அசோங்கு
* சிங்போ
* காம்ப்டி
* காரோ

மேற்கோள்கள்
-----------

1. ↑  "Data highlights: The Scheduled Tribes". censusindia.gov.in.. பார்த்த நாள்: 4 September 2012.
2. 1 2 3 4  "The Scheduled Tribes of Assam". Assam Tribune.. பார்த்த நாள்: 4 September 2012.
3. ↑  "Bodo | people". .
4. ↑  "Deori Tribe in India". .
5. ↑  "About". .
6. ↑   *About*. 14 May 2015. .
**பிரையன் சார்லசு வில்லியம் பால்மர்** (*Brian Charles William Palmer*) 1964 ஆம் ஆண்டு பிறந்தவர் ஆவார். உப்சாலா பல்கலைக்கழகத்தில் சமூக மானுடவியலாளர் மற்றும் மத அறிஞர் ஆவார்.

சுயசரிதை
--------

நியூயார்க்கின் ப்ரூக்ளினில் பிறந்த பிரையன் பால்மர், சுடுய்வேசன்ட் உயர்நிலைப் பள்ளியில் தனது வகுப்பில் வாலிடிக்டோரியன் பட்டம் பெற்றார். பின்னர் இவர் 2000 ஆம் ஆண்டில் ஆர்வர்டு பல்கலைக்கழகத்தில் *வோல்வ்சு அட் தி டோர்: எக்சிசுடென்சியல் சாலிடாரிட்டி இன் எக்ளோபலைசிங் சுவீடன் என்ற* ஆய்வுக் கட்டுரையுடன் முனைவர் பட்டம் பெற்றார்.  2004 ஆம் ஆண்டு வரை நவீன மேற்கு பல்கலைக்கழகத்தில் விரிவுரையாளராகவும் இருந்தார்.   இவர் மதம் குறித்த பல்கலைக்கழகத்தின் தலைமை ஆசிரியராகவும் இருந்தார்.  2002 ஆம் ஆண்டில் அவர் ஆர்வர்டு பல்கலைக்கழகத்தில் "சிறந்த விரிவுரையாளராக" தேர்ந்தெடுக்கப்பட்டார்.

தனிப்பட்ட வாழ்க்கை
------------------

பிரையன் பால்மர் தற்போது சுவீடன் நாட்டின் தலைநகரான சுடாக்கோமில் வசிக்கிறார்.

வேலை
----

பிரையன் பால்மர் தற்போது சுவீடனில் உள்ள உப்சாலா பல்கலைக்கழகத்தில் கற்பிக்கிறார். அதே நேரத்தில் பல்கலைக்கழகத்திற்கு வெளியே பரவலாக விரிவுரை செய்கிறார். முன்னதாக அவர் கோதன்பர்க் பல்கலைக்கழகத்தில் டார்க்னி செகர்சுடெடு விருந்தினர் பேராசிரியராக இருந்தார். அவரது சில படைப்புகள் சுவீடன் நாட்டின் சோசலிச தனித்துவத்தின் வடிவம் போன்றவற்றை மையமாகக் கொண்டிருந்தன. இந்த அமைப்பில், சில நிறுவனங்களின் இருப்பு குடிமக்களுக்கு ஒரு பாதுகாப்பின் அளவை உருவாக்குகிறது. இது முரண்பாடாக அதிக சுதந்திரத்திற்கு வழிவகுக்கிறது என்று அவர் கூறினார்.  இவர் சமூக இடப்பெயர்வு நிகழ்வுகளை ஆராய்ந்தார். கிராமப்புறங்கள் வரலாற்று மாற்றத்தின் தளம், சமூக உறவுகளை உருவாக்குதல் மற்றும் மக்கள்தொகை மாற்றங்களின் தளம் என்று முன்மொழிந்தார்.

ஊடகம்
-----

### தேர்ந்தெடுக்கப்பட்ட வெளியீடுகள்

* *உலகளாவிய மதிப்புகள் 101: ஒரு குறுகிய படிப்பு*. அமெரிக்கா: பெக்கன் பிரசு. 2006 ஆம் ஆண்டு. பன்னாட்டுத் தரப்புத்தக எண்:0807003050. .
* *சார்சு டபிள்யூ ரெய்ன்பெல்ட்: கான்சுடன் அட் கோரா மற்றும் அரசியல் தீவிர அலங்காரம்*. சுவீடன்: கர்னேவல் போர்லாக். 2006 ஆம் ஆண்டு. பன்னாட்டுத் தரப்புத்தக எண்:9197603147.

மேற்கோள்கள்
-----------

1. 1 2 3  "Professors P - Research, University of Gothenburg, Sweden".
2. ↑  Potier, Beth. "Religion course touches a nerve". Harvard Gazette.
3. ↑  "Brian Palmer". schema-root.org.
4. ↑  Mathews, Dan (2007). *Committed: A Rabble-Rouser's Memoir*. New York: Atria Books. பன்னாட்டுத் தரப்புத்தக எண்:978-0-7432-9187-3.
5. ↑  ManssonS, Sandra. "Brian Palmer Lecture, Civic Courage: Making a Difference and Paying a Price". Democrats Abroad.
6. ↑  Robinowitz, Christina Johansson; Carr, Lisa Werner (2011). *Modern-Day Vikings: A Pracical Guide to Interacting with the Swedes*. Boston, MA: Hachette Book Group. பன்னாட்டுத் தரப்புத்தக எண்:978-0-585-43441-4.
7. ↑  Lem, Winnie; Leach, Belinda (2002). *Culture, Economy, Power: Anthropology as Critique, Anthropology as Praxis*. Albany, NY: SUNY Press. பன்னாட்டுத் தரப்புத்தக எண்:0-7914-5289-1.

வெளி இணைப்புகள்
---------------

* அதிகாரப்பூர்வ முகப்பு பக்கம்
* குறுகிய பயோ மற்றும் வீடியோவுடன் டெடு நிகழ்வுப் பக்கம்
என். சி. **சமந்தசிங்கர் (N. C. Samantsinhar) இந்தியாவைச் சேர்ந்த ஓர் அரசியல்வாதியாவார். 1912 ஆம் ஆண்டு** மார்ச்சு மாதம் 18 ஆம் தேதியன்று இவர் பிறந்தார். இந்திய தேசிய காங்கிரசு கட்சியை பிரதிநிதித்துவப்படுத்தி புவனேசுவர் மக்களவைத் தொகுதியிலிருந்து 2ஆவது மக்களவை உறுப்பினராகவும்  1962 ஆம் ஆண்டு நடைபெற்ற இந்திய துணை சனாதிபதித் தேர்தலில் இரண்டாம் இடத்தையும் பிடித்தார்.

தனிப்பட்ட வாழ்க்கை
------------------

சமந்தசிங்கர் 1912 ஆம் ஆண்டு மார்ச் மாதத்தில் பூரி மாவட்டத்தில் (அப்போது பிரித்தானிய இந்தியாவில் வங்காள மாகாணம் )  மகேசுவர் சமந்தசிங்கருக்கு மகனாகப் பிறந்தார். மனோரமா என்ற பெண்ணை திருமணம் செய்து கொண்டார். இத்தம்பதியருக்கு இரண்டு மகன்கள் உள்ளனர்.  புது டெல்லியில் உள்ள சவுத் அவென்யூ பகுதியில் இவர் வசித்து வந்தார். 

சமந்தசிங்கர் 1982 ஆம் ஆண்டு அக்டோபர் மாதம் 18 ஆம் தேதியன்று தன்னுடைய 70 ஆவது வயதில் இறந்தார்.

மேற்கோள்கள்
-----------

1. ↑  "LIST OF MEMBERS OF PARLIAMENT". .
2. ↑   *Report on the General Elections in India*. .
3. ↑  "Venkaiah Naidu vs Gopalkrishna Gandhi: 6 vice-presidents who went on to become presidents". .
4. ↑  Ilbert, Sir Courtenay Peregrine (1922). *The Government of India*, Third Edition, revised and updated. Clarendon Press. pp. 117–118.
5. ↑  "Member's Bioprofile". .
6. ↑   *Report on the Third General Elections, 1962: To the Assam Legislative Assembly and the House of the People*. .
7. ↑   *Lok Sabha Debates*. Lok Sabha Secretariat. 1982. பக். 1.. பார்த்த நாள்: 26 February 2023.
பிரஜ்னாபரமிதா தேவி போன்ற **சிறீ செயராச சூடாமணியின்** உருவப்படம். 
**சிறீ செய ராச சூடாமணி** (Sri Jayarajacudamani) (12 ஆம் நூற்றாண்டு), கெமர் பேரரசின் இளவரசியும், ராணி மனைவியும் ஆவார்.இவர் கெமர் பேரரசின் இரண்டாம் தரணிந்திரவர்மனை மணந்தார் (ஆட்சி. 1150-1160).  :169

இவர் மூன்றாம் ஹர்ஷவர்மனின் மகளாவார். :169

அவர் 1125 க்கு முன் திருமணம் செய்து கொண்டார். அவர் 1125 இல் பிறந்த ஜெயவர்மன் VII இன்  அறியப்பட்டவர். :169

அவளுடைய மனைவி 1150 இல் ராஜாவானாள், அவள் ராணியானாள்.

ஒரு கல்வெட்டு ராணி ஜெயராஜதேவியின் கணவர் நாடுகடத்தப்பட்ட பிறகு விவரிக்கிறது:

"[அவளுடைய] துறவு, அவளது நன்னடத்தை, அவளது கண்ணீர், அவளது சீதையின் தோற்றம், அவள் கணவனால் கண்டுபிடிக்கப்பட்டு, பின்னர் அவனிடமிருந்து பிரிந்தாள், அவளுடைய உடல் மெலிந்து போனது, அவளுடைய மதம், அவளது பக்தி, இந்த இறுதித் திருப்பத்தில் அவள் மகிழ்ச்சி."

சான்றுகள்
---------

1. ↑  "Kneeling Tara – Guimet". .
2. 1 2 3  George Coedès (1968). Walter F. Vella. ed. *The Indianized States of Southeast Asia*. trans.Susan Brown Cowing. University of Hawaii Press. பன்னாட்டுத் தரப்புத்தக எண்:978-0-8248-0368-1.
3. ↑  History of Jayavarman VII